Vyhodnotenie pripomienkového konania

k materiálu Zefektívnenie verejného obstarávania zavedením  systému centralizovaného verejného obstarávania

Spôsob pripomienkového konania:  skrátený postup   	v termíne od 15. 05. 2006 do 19.05.2006 (oznam listom                                         č. 052-P/04-2006  - poštou aj e-mailom)
Zoznam oslovených subjektov: 
Podpredseda vlády SR pre európsku integráciu, ľudské práva a menšiny, MF SR, MH SR, MDPT SR, MP SR, MVRR SR, MV SR, MS SR, MZV SR, MPSVR SR, MŽP SR, MŠ SR, MK SR, MZ SR, MO SR, PMÚ SR, NKÚ SR, Úrad geodézie, kartografie a katastra SR, ÚPV SR, ÚNMS SR, ŠÚ SR, ÚJD SR, ÚŠS, NBÚ,  SŠHR SR, ÚV SR, Odbor vládnej agendy ÚV SR.
Počet oslovených subjektov: 							27  
Poslali do stanoveného termínu: 						24
Poslali  po termíne: 								 1
Vôbec neposlali:   								 2
Počet subjektov, ktoré nemali pripomienky: 				 8
Zoznam subjektov, ktoré nemali pripomienky:				
Podpredseda vlády SR pre európsku integráciu, ľudské práva a menšiny, MPSVR SR,  MŽP SR, Úrad geodézie, kartografie a katastra SR,    ÚPV SR,  ÚJD SR, ÚŠS, NKÚ 
Počet subjektov, ktoré neboli oslovené: 					0
Počet pripomienok od subjektov, ktoré neboli oslovené:			0
         – z toho zásadných pripomienok:					0
Zoznam subjektov, ktoré neboli oslovené:
Počet vznesených pripomienok: 						45
Počet zásadných pripomienok:						19
         – z toho akceptovaných pripomienok:					12
         – z toho čiastočne akceptovaných pripomienok:			 5
         – z toho neakceptovaných pripomienok / rozpor trvá:		           2/0
Počet odporúčajúcich pripomienok:						26
         – z toho akceptovaných pripomienok:					17
         – z toho čiastočne akceptovaných pripomienok:			 4
         – z toho neakceptovaných pripomienok:				 5
Počet subjektov, ktoré mali zásadné pripomienky:                                 	 8
Zoznam subjektov, ktoré mali zásadné pripomienky:				   				
MF SR, MDPT SR, MZ SR, MZV SR, SŠHR SR, PÚ SR, ŠÚ SR, MV SR

1.	Na úrovni štatutárnych zástupcov:  
1. Protimonopolný úrad SR							24. 05. 2006		
2. Ministerstvo financií SR							25. 05. 2006		
3. Ministerstvo vnútra SR							26. 05. 2006

  
	Rezort	Pripomienka	Typ	Vyh.	Spôsob vyhodnotenia	Poznámka	
1.	Ministerstvo financií SR	Navrhujú v texte, vrátane uznesení zameniť formuláciu „centrálnej obstarávacej organizácie“ za „ centrálnej obstarávacej jednotky“, keďže v tejto etape nepôjde o samostatnú rozpočtovú organizáciu ani agentúru a takýto text je mätúci	Z	CA	Je zavedený pojem „centrálna obstarávacia jednotka“ – prvá etapa procesu a zároveň vysvetlený vzťah medzi centrálnou obstarávacou organizáciou podľa § 10 zákona o verejnom obstarávaní a centrálnou obstarávacou jednotkou v postavení centrálnej obstarávacej organizácie.		
		Navrhujú v texte, vrátane uznesení, upraviť text týkajúci sa finančného, organizačného, materiálno– technického a personálneho zabezpečenia v rámci pôvodných rozpočtových kapitol len pre rok 2006, keďže ide o obdobie začatia činnosti.  V prípade rozbehu celého procesu je možné, že  pre budúci rok to bude vyžadovať u vybratého subjektu (v prípade reálneho rozbehu činnosti) aj zvýšenie počtu pracovníkov a úpravu rozpočtu v nadväznosti na zníženie počtu pracovníkov a úspory  v rozpočte u účastníkov projektu	Z	A	Text bol upravený.		
		V časti 2.3 Návrh na vytvorenie centrálnej obstarávacej organizácie žiadajú upraviť text ako druhú etapu celého procesu, ktorá by znamenala dosiahnutie cieľového stavu  a doplniť povinnosť pre vybratý ÚOŠS realizovať ju vrátane termínov (naformulovať k tomu uznesenie)	Z	A	Text bol upravený, bol zavedený pojem centrálna obstarávacia agentúra, ako samostatný subjekt spĺňajúci požiadavky § 10 zákona o verejnom obstarávaní, ako druhá etapa procesu.		
		V časti  Záver
V odseku o obmedzení malého a stredného podnikania navrhujú vypustiť a eliminovať toto nebezpečenstvo „rozdelením predmetu zákazky na časti určitej vhodnej veľkosti“, vzhľadom na skutočnosť, že toto odporúčanie je v rozpore s ustanovením §5 ods. 12 zákona č. 25/2006 Z.z. o verejnom obstarávaní a o zmene a doplnení niektorých zákonov a uplatnenie tohto odporúčania by ohrozilo verejného obstarávateľa tak, že jeho konanie by bolo posúdené ako konanie podľa § 149 ods. 1 písm. c) zákona č. 25/2006 Z.z. o verejnom obstarávaní a o zmene a doplnení niektorých zákonov.
	Z	CA	Text materiálu bol upravený v tom zmysle, že za slová „časti určitej vhodnej veľkosti“ sa vložili slová „v rámci jedného postupu zadávania zákazky“, teda ide o rozdelenie jednej zákazky na časti v jednom postupe, čo zákon umožňuje, naopak nejedná sa  o rozdelenie jednej zákazky na viacero zákaziek – viď § 5 ods. 12 zákona o verejnom obstarávaní.
(doplnenie jednoznačne upresňuje skutočnosť, že sa nejedná o rozdelenie jednej zákazky do viacerých zákaziek a z tohto dôvodu následnej aplikácii niekoľkých postupov s nižším finančným limitom, resp. vyhnutiu sa postupov podľa zákona o verejnom obstarávaní).
		
		Prílohy
Žiadajú zásadným spôsobom prehodnotiť zoznam subjektov, ktoré budú mať povinnosť centrálne obstarávať nakoľko obsahujú napríklad len za rezort MF SR subjekty, ktoré zanikli alebo organizačne neexistujú  (Stály sekretariát Rady colnej únie – organizácia zanikla v roku 2005, colné úrady  -  sú organizačnou zložkou Colného riaditeľstva SR,  daňové úrady - sú organizačnou zložkou Daňového riaditeľstva SR) a subjekty, ktoré nie sú napojené na rozpočet kapitoly a nie sú povinné postupovať podľa zákona o VO (napr. TIPOS, a.s., SZRB, a.s.)
Žiadajú v súčasnosti zaviesť túto povinnosť len pre ÚOŠS	Z	CA	Text bol upravený a zoznam subjektov bol zúžený na ÚOŠS a organizácie v ich zriaďovacej a zakladateľskej pôsobnosti, ktoré určia ÚOŠS. Zoznam subjektov sa zúžil len na prílohu č. 1. ÚOŠS sa uznesením uloží úloha do dvoch mesiacov predložiť ÚVO a centrálnej obstarávacej organizácii zoznam podriadených organizácií, ktoré budú centrálne obstarávať vybraté komodity prostredníctvom centrálnej obstarávacej organizácie.
		
		Návrh uznesenia, bod B.5.: 
Navrhujú zrušiť vzhľadom na skutočnosť, že požadované informácie je možné získať z oznámení o vyhlásení verejného obstarávania, resp. je možné v budúcnosti v prípade potreby zakotviť takúto povinnosť centrálnej obstarávacej organizácie - verejného obstarávateľa voči ÚVO v zákone. 	O	N	Požadované informácie sa týkajú SOVO a špecializovaného obstarávania, o ktorých informácie sa nenachádzajú v oznámeniach o vyhlásení verejného obstarávania. 		
		Návrh uznesenia, bod B.4. a bod C.3 a C.4.: 
Navrhujú slovo „ zabezpečovať „ nahradiť pojmom „ verejne obstarávať“, resp.: „ nadobúdať“	O	A	Text bol upravený.		
		Návrh uznesenia, bod B.4. a bod C.3 a C.4.: 
Navrhujú termín plnenia „priebežne“ nahradiť stanovením prechodného obdobia a fixného dátumu vzniku povinnosti v zmysle odporúčaní uvedených v časti Záver materiálu.	O	A	Text bol upravený.		
		časť 2, bod  2.1 Návrh komodít vhodných na centrálne obstarávanie
Navrhujú zo zoznamu vynechať bod 5. Poistenie majetku, ktoré je podľa nich  centrálne nerealizovateľné a navrhujú  zvážiť doplnenie o :
-	pohonné hmoty
-	tlmočnícke služby
-	prekladateľské služby
- servis motorových vozidiel (v nadväznosti na bod 3)	O	CA	Návrh komodít bol čiastočne upravený.		
		Časť 3, bod 3.1  Návrh komodít pre SOVO
Navrhujú  vyňať komodity v bode 2  (kancelársky nábytok a koberce, kancelárske potreby a zariadenia a ich servis)  keďže podľa nich je toto SOVO nelogické. 
Odporúčajú v rámci tohto bodu zvážiť povinnosť SOVO aj na tu neurčené komodity pre jednotlivé rozpočtové kapitoly.
	O	A	Text bol upravený.		
		časť 4.  Špecializované centrálne verejné obstarávanie
Nevidia dôvod  určovať povinnosť rezortom MO a MZ zriadiť špecializované centrálne obstarávacie organizácie, keď to je možné riešiť SOVO v rámci kapitoly. 
Projekt MDPT týkajúci sa centrálneho obstarávania a starostlivosti o VT je riešený samostatne a bol už predmetom opakovaného pripomienkového konania, preto navrhujú uviesť o tom len informáciu v texte a vyňať z tabuľky aj z uznesení.
V nadväznosti na toto zrušiť uznesenie C.2	O	CA	Ide o odporúčajúce verejné obstarávanie a je na rozhodnutí príslušného rezortu či ho bude realizovať alebo nie.
Zo strany MDPT SR bola požiadavka o jeho zaradenie v rámci tohto materiálu.		
2.	Ministerstvo hospodárstva SR	V bode 2. Centrálne verejné obstarávanie navrhujú vypustiť časť textu a upraviť nasledovne:
Ak je verejný obstarávateľ schopný preukázateľne zabezpečiť komodity podriadené povinnému centrálnemu obstarávaniu ekonomicky výhodnejšie, ako ich zabezpečí prostredníctvom centrálneho obstarávania – od centrálnej obstarávacej organizácie, môže verejný obstarávateľ uzavrieť zmluvný vzťah na tieto komodity samostatne, pokiaľ sú dodržané požiadavky na cenu a kvalitu.
	O	A	Text bol upravený.		
		V bode 4. Špecializované centrálne verejné obstarávanie odporúčajú doplniť do textu nasledovné:
Špecializované centrálne verejné obstarávanie pre komoditu počítače vykonávané prostredníctvom špecializovanej centrálnej obstarávacej organizácie bude vzhľadom na špecifickosť predmetu pre ústredné orgány štátnej správy dobrovoľné.   	O	A	Špecializované verejné obstarávanie sa odporúča realizovať buď formou dobrovoľného SOVO alebo sa môže za týmto účelom zriadiť centrálna obstarávacia organizácia.		
3.	Ministerstvo dopravy, pôšt a telekomunikácií SR
	V bode 3.1. materiálu žiadajú v tabuľke č. 2 vypustiť bod 3.
	Z	A	Text bol upravený.		
		V časti C. uznesenia vlády pred bodom C.1. žiadajú vypustiť text „ministrovi dopravy, pôšt a telekomunikácií“.
	Z	A	Text bol upravený.		
4.	Ministerstvo pôdohospodárstva SR	Ministerstvo  pôdohospodárstva SR  z  hľadiska doterajšieho obstarávania nemá žiadne pripomienky k  zoznamu subjektov pre ktoré bude centrálne obstarávať  vybrané komodity, pokiaľ tieto komodity budú obstarávané pre MP SR. V prípade, že  tieto  komodity  nebudú  obstarávane  pre  MP SR,  žiadajú  ponechanie kompetencií obstarávania na jednotlivé štátne organizácie, spadajúce pod rezort MP SR, tieto disponujú svojimi školenými obstarávateľmi.
	O	CA	Navrhuje sa, aby priamo MP SR určilo ktoré organizácie v jeho pôsobnosti budú zapojené do centrálneho verejného obstarávania.		
		S návrhom  komodít  vhodných na centrálne  obstarávanie súhlasia jedine v  prípade obstarávania kancelárskeho papiera, xerografického, fotokopírovacieho ako i obálok. V ostatných prípadoch nesúhlasia z dôvodov špecifickosti jednotlivých predmetov obstarávania MP SR.
	O	CA	Návrhy komodít vychádzajú zo skúseností zo zahraničia, ako aj z realizácie pilotných projektov na Slovensku, čiastočne boli upravené.		
		S návrhom subjektov uplatňujúcich dobrovoľné spoločné verejné obstarávanie a návrhom komodít nesúhlasia. MP SR má uzavretú Rámcovú  dohodu na základe verejnej súťaže na dodávku kancelárskeho nábytku, rozmerovo a esteticky  vhodného pre priestory MP SR. Nesúhlas s  centrálnym verejným obstarávaním výpočtovej techniky, repasácie, a redistribúcie, vyjadrilo MP SR v materiáli na pripomienkové konanie  pre  MDPT SR č.  301/M-2006, kde boli uvedené dôvody nesúhlasu. 
	O	N	Spoločné obstarávanie viacerých obstarávateľov sa navrhuje len na dobrovoľnej báze, záleží na rozhodnutí jednotlivých subjektov, či sa spoločného obstarávania zúčastnia, alebo nie. Aj uznesením sa len odporúča zapojiť sa do tohto spoločného obstarávania (neukladá sa povinnosť).		
		Na základe uzavretých zmlúv a rámcových dohôd MP SR s dodávateľmi pre najbližšie obdobie MP SR nesúhlasí s centrálnym obstarávaním s výnimkou obstarávania kancelárskeho papiera a obálok.
	O	N	Uznesením sa ukladá povinnosť tým verejným obstarávateľom, ktorí majú na komodity podriadené centrálnemu obstarávaniu prostredníctvom centrálnej obstarávacej organizácie, riadne ukončiť zmluvné vzťahy na predmetné komodity a až potom sa zapojiť do centrálneho obstarávania.		
5.	Ministerstvo výstavby a regionálneho rozvoja	Pripomienky gramatického charakteru	O	A	Text bol upravený.		
6.	Ministerstvo vnútra SR	K časti 2.1.
Do povinného centralizovaného obstarávania nie je možné zaradiť komodity – osobné automobily všetkých druhov a pneumatiky, z dôvodu ich špecifickosti používania a následného vykonávania údržby a opráv, vrátane dodávok náhradných dielcov a tiež ich tu nemožno zaradiť z dôvodu rozmanitosti technických špecifikácií jednotlivých  užívateľov a sortimentného množstva. Ďalším dôležitým faktorom je dostupnosť tovaru na trhu po dobu platnosti rámcových dohôd v určitom časovom období, vzhľadom k rýchlym zmenám v inovácii, modernizácii a náhradou tovarov tovarmi nového typu a značky, častým zmenám ceny a dodacích termínov.
Komodity – automobily a pneumatiky preto odporúčajú zaradiť do časti 3.1. materiálu.	Z	CA	Rozpor bol odstránený a text materiálu bol upravený. V bode č. 3, tabuľke č. 1 časti 2.1 namiesto slov „ všetkých druhov“ sa uvedú slová „vybratých druhov všeobecného použitia“.

Komodity osobné automobily a preumatiky sú vhodnými komoditami na centrálne verejné obstarávanie. Potvrdzujú to výsledky z pilotných projektov, ako aj skúsenosti zo zahraničia (napr. ČR tiež zaradila tieto komodity do centrálneho obstarávania).		
		K časti 2.3.
Medzi subjekty zabezpečujúce spoločné obstarávanie viacerých obstarávateľov uviesť MV SR, ktorý v minulosti spoločné obstarávanie viacerých obstarávateľov obdobného charakteru realizoval a v súčasnosti aj realizuje.	O	N	Ide o návrh subjektov a komodít v rámci spoločného obstarávania, ktoré je dobrovoľné.		
7.	Ministerstvo spravodlivosti SR
	V prílohe č. 1 Návrh zoznamu subjektov, ktoré budú centrálne obstarávať komodity prostredníctvom centrálnej obstarávacej organizácie požadujú k Ministerstvu spravodlivosti SR v druhom stĺpci doplniť organizačné zložky Špeciálny súd, Justičnú akadémiu  a  Centrum právnej pomoci.
	O	A	Bude na rozhodnutí Ministerstva spravodlivosti SR, ktorej organizácii určí povinnosť zapojiť sa do centrálneho obstarávania.		
8.	Ministerstvo zahraničných vecí SR	MZV SR zastáva názor, že by malo byť všeobecným pravidlom pre verejné obstarávanie, že pokiaľ je verejný obstarávateľ schopný preukázateľne zabezpečiť pre svoju potrebu požadované komodity vo verejnom obstarávaní výhodnejšie, ako                ich zabezpečí centrálne verejné obstarávanie, spoločné verejné obstarávanie viacerých obstarávateľov alebo špecializované centrálne verejné obstarávanie, môže                tento verejný obstarávateľ uzavrieť zmluvný vzťah na tieto komodity samostatne, pokiaľ sú dodržané požiadavky na cenu  a kvalitu (t. j., že dosiahne pri                zabezpečovaní rovnakej komodity preukázatelne väčšej efektivity vynakladania finančných prostriedkov).	Z	A	Text uznesenia bol upravený.		
		MZV SR je presvedčené, že komodity ,,počítačové zariadenia, príslušenstvo k nim a spotrebný materiál, repasované počítače, opravy a údržba osobných počítačov" nie sú vhodné pre špecializované rezortné verejné obstarávanie vzhľadom k tomu, že sa nejedná o rezortné špecifikum, ako je pri komoditách zabezpečovaných napr. MO SR,  MV SR alebo MZ SR. Tieto komodity sú podľa ich názoru potrebné zaradiť v  bežnom prevedení do centrálneho verejného obstarávania alebo do spoločného verejného obstarávania viacerých obstarávateľov. V prípade špecializovaných častí uvedených komodít je potrebné zachovať špecializované obstarávanie prostredníctvom konkrétneho rezortného verejného obstarávania, t.j. vlastné samostatné operatívne verejné obstarávanie ÚOŠS zabezpečované na špeciálne položky uvedených komodít potrebných pre vlastnú potrebu tohto ÚOŠS.  	Z	N	,,Počítačové zariadenia, príslušenstvo k nim a spotrebný materiál, repasované počítače, opravy a údržba osobných počítačov"  je možné považovať za špecializované obstarávanie prostredníctvom MDPT SR, nakoľko problematika informatizácie spoločnosti patrí do ich kompetencií. Špecializované obstarávanie je možné spájať nie len vo väzbe na určitú oblasť, resp. rezort, ale aj napríklad vo väzbe na určitú komoditu. Navyše v tomto konkrétnom prípade sa v materiáli len odporúča, neukladá sa povinnosť zabezpečovať vyššie uvedené komodity prostredníctvom špecializovanej agentúry.  

		MZV SR nie je presvedčené, že komodita pohonné hmoty je vhodná pre špecializované centrálne verejné obstarávanie vzhľadom k tomu, že sa nejedná o rezortné špecifikum žiadneho ÚOŠS tak, ako ide v prípade špeciálne rezortných komodít zabezpečovaných napr.MO SR, MV SR alebo MZ SR. Túto komoditu je podľa ich názoru vhodné zaradiť do centrálneho verejného obstarávania.
	O	A	Text bol upravený.		
9.	Ministerstvo kultúry SR	V prílohe č. 2D žiadajú vyňať organizácie v zakladateľskej pôsobnosti MK SR, ktoré sú v likvidácii, vzhľadom k tomu, že uvedené subjekty nedisponujú žiadnymi finančnými prostriedkami, ktorými by mohli centrálne obstarávať vybrané komodity prostredníctvom centrálnej obstarávacej organizácie.	O	A	MK SR určí subjekty, ktoré budú zapojené do centrálneho verejného obstarávania.		
		Navrhujú zriadenie centrálnej obstarávacej organizácie ako samostatného útvaru existujúceho ÚOŠS alternatívou č. 1 , t.j. Ministerstvo financií SR.	O	A	Je jednou z alternatív.		
10.	Ministerstvo zdravotníctva SR	Zaradenie zdravotníckych zariadení do systému centralizovaného verejného obstarávania je technicky nerealizovateľné, nakoľko komodity, ktoré sú predmetom obstarávania v zdravotníckych subjektoch nespĺňajú kritériá vhodnosti vybraných komodít pre metódu spoločného obstarávania. Vzhľadom na to, že návrh komodít v bode 4.1 (Tabuľka č. 3) na centrálne verejné obstarávanie prostredníctvom špecializovanej centrálnej obstarávacej organizácie nebol prerokovaný s Ministerstvom zdravotníctva SR, pripomienka k tomuto zaradeniu zdravotníckych zariadení a návrhu komodít do systému centralizovaného verejného obstarávania je zásadného charakteru.	Z	CA	Návrh komodít je len odporúčajúceho charakteru vyplývajúca zo skúseností zo zahraničia. V materiáli ani v uznesení sa neukladá priamo povinnosť obstarávať komodity uvedené v bode 4.1. materiálu prostredníctvom špecializovanej centrálnej obstarávacej organizácie, len sa odporúča ako možnosť zefektívnenia systému verejného obstarávania.		
		Príloha č. 2E obsahuje nesprávne údaje, nakoľko medzi organizácie v zriaďovateľskej pôsobnosti Ministerstva zdravotníctva SR nie je možné zahrnúť organizácie, ktoré sú už transformované  na akciové spoločnosti a sú teda v zakladateľskej pôsobnosti Ministerstva zdravotníctva SR. V nadväznosti na uvedené je nesprávne určená v Prílohe č. 2E aj ich právna forma. Ďalej v Prílohe č. 2E nie sú uvedené niektoré ďalšie štátne príspevkové organizácie.	Z	A	Text bol upravený, navrhuje sa povinosť centrálne obstarávať, okrem ÚOŠS, aj pre  organizácie v ich zriaďovacej a zakladateľskej pôsobnosti, ktoré stanovia nadriadené  ÚOŠS.  Príloha 2E sa vypustí a do prílohy č. 1 sa uvedie „Organizácie v zriaďovacej a zakladateľskej pôsobnosti  stanovené MZ SR“.		
		V návrhu uznesenia vlády SR v bode C.2. sa odporúča okrem iných aj ministrovi zdravotníctva vytvoriť špecializovanú centrálnu obstarávaciu organizáciu špecializujúcu sa na nákupy komodít uvedených v bode 4.1. Uplatňujú zásadnú pripomienku k bodu C.2 návrhu uznesenia vlády SR, nakoľko materiál ďalej nepojednáva o zvýšených finančných nárokoch na štátny rozpočet kapitoly Ministerstva zdravotníctva SR, ktoré bude musieť rezort zdravotníctva vynaložiť na zriadenie a prevádzku takejto organizácie.	Z	A	Text uznesenia bol upravený v tom zmysle, že sa odporúča realizovať špecializované verejné obstarávanie. Uznesením sa neukladá, ani neodporúča zriadiť špecializovanú centrálnu obstarávaciu organizáciu – spomína sa len v texte materiálu, ako jedna z možných alternatív. 
Pojem  „centrálna obstarávacia organizácia“ v tomto prípade vždy znamená definíciu uvedenú v § 10 zákona o verejnom obstarávaní, čo môže byť samostatný subjekt/organizácia, ale aj útvar už existujúceho subjektu/organizácie.
		
11.	Ministerstvo obrany SR	Navrhujú vyňať z materiálu označeného ako „Návrh zoznamu subjektov Ministerstva obrany SR povinných centrálne obstarávať vybraté komodity prostredníctvom centrálne obstarávacej  organizácie (Príloha 2. A)“ - ide o organizácie s účasťou štátu, v ktorých MO SR plní zakladateľskú funkciu, resp. vykonáva akcionárske práva - nasledovné subjekty:
1. Letecké opravovne Trenčín, a.s.,
2. Vojenský opravárenský podnik 027 Trenčín, a.s.,
3. Vojenský opravárenský podnik o16, š. p. Moldava nad Bodvou	O	A	MO SR určí subjekty, ktoré budú zapojené do centrálneho verejného obstarávania.		
12.	Protimonopolný úrad SR	K návrhu uznesenia vlády:
Doplniť návrh uznesenia vlády o nový bod - úlohu pre predsedu Úradu verejného obstarávania – predložiť  na rokovanie vlády podporné materiály, metodické pokyny a vzorové postupy pre činnosti v jednotlivých fázach realizácie centrálneho vládneho obstarávania a pre každý konkrétny postup elektronického verejného obstarávania, vo väzbe na úlohu vypracovať predmetné materiály, ktorá bola stanovená v bode C.2. uznesení vlády č. 230 z 15. marca 2006, vzhľadom ku skutočnosti, že sa predmetnými materiálmi môže podstatným spôsobom ovplyvniť charakter fungovania centrálneho verejného obstarávania, čo môže mať dopad na hospodársku súťaž.	Z	A	Uznesenie vlády SR, ako aj materiál sa doplnia o povinnosť priebežne predkladať všetky materiály strategického významu týkajúce sa fungovania centrálneho verejného obstarávania na schválenie vládou SR. Materiály budú priebežne vypracovávané Úradom pre verejné obstarávanie v spolupráci s centrálnou obstarávacou organizáciou.

		K bodu 1 materiálu:
Na strane 2 materiál uvádza: „Rámcová dohoda sa uzatvára najviac na štyri roky, je možné ju uzavrieť s viacerými účastníkmi, čo zároveň umožňuje zachovať hospodársku súťaž.“ Zvolená formulácia je príliš všeobecná na to, aby mohla viesť k záveru, že rámcová dohoda umožňuje zachovať hospodársku súťaž. Úrad preto požaduje, buď bližšie konkretizovať podmienky uzatvárania rámcovej dohody, alebo vypustiť časť vety „čo zároveň umožňuje zachovať hospodársku súťaž.“
	Z	A	Text bol upravený.		
		K bodu 2 materiálu:
Je potrebné určiť jednoznačné kritériá pre fungovanie centrálneho verejného obstarávania. Z uvedeného pravidla nie je napr. zrejmé kto bude vyhodnocovať, že zabezpečenie komodity mimo systému centrálneho verejného obstarávania je ekonomicky výhodnejšie, či je verejný obstarávateľ odkázaný na výhodnejšiu ponuku (oslovenie) alebo si môže sám prieskumom trhu hľadať lacnejšie alternatívy,  ktorý subjekt bude ekonomickú výhodnosť kontrolovať, kedy a akým spôsobom atď.
	Z	A	Uznesenie vlády SR, ako aj materiál sa doplnia o povinnosť priebežne predkladať všetky materiály strategického významu týkajúce sa fungovania centrálneho verejného obstarávania na schválenie vládou SR. Materiály budú priebežne vypracovávané Úradom pre verejné obstarávanie v spolupráci s centrálnou obstarávacou organizáciou.

		Strana 7 materiálu:
Podmienky na zabránenie obmedzenia hospodárskej súťaže sú nastavené natoľko všeobecne, že sa na ich základe nedá s určitosťou tvrdiť, že ich splnením súťaž nebude obmedzená. Preto je potrebné podmienky, buď konkretizovať, alebo vypustiť zmienku o obmedzovaní hospodárskej súťaže. 
Úradom navrhované znenie je nasledovné: 
„V súvislosti so zavádzaním centralizácie verejného obstarávania je potrebné vziať taktiež do úvahy: - ochranu  hospodárskej súťaže – napríklad možnosti uzatvorenia rámcovej dohody s viacerými obstarávateľmi, uzatvorenia rámcovej dohody na primerané obdobie v závislosti od komodity, a pod...“
	Z	A	Text bol upravený.		
		K bodu 2.3 materiálu:
Úrad požaduje spresniť predmetnú formuláciu tak, aby bolo zrejmé, že podporné materiály a metodické pokyny má vypracovať Úrad pre verejné obstarávanie. 
	O	A	Text bol upresnený v tom zmysle, že predmetné materiály vypracováva Úrad pre verejné obstarávanie v spolupráci s centrálnou obstarávacou organizáciou.		
		Na strane 4 materiálu sú stanovené dve alternatívy subjektov, ktoré by mohli plniť úlohu centrálnej obstarávacej organizácie. Uvedené alternatívy nie sú zdôvodnené a z materiálu tak nie je zrejmé akým spôsobom, resp. prečo sa vygenerovali práve tieto dve alternatívy. Úrad požaduje doplnenie materiálu o predmetné zdôvodnenie. 	O	N	Alternatívy vyplynuli z návrhov členov pracovnej skupiny na centralizáciu verejného obstarávania, informácia je súčasťou predkladacej správy.		
13.	Úrad pre normalizáciu, metrológiu a skúšobníctvo SR	Navrhujú v prílohe č. 1 zmeniť údaje v položke ÚNMS SR a doplniť:
1) Slovenský metrologický inšpektorát 
    – rozpočtová  organizácia
2) Slovenský metrologický ústav 
    – príspevková organizácia
3) Slovenský ústav technickej normalizácie 
    – príspevková organizácia
4) Slovenská národná akreditačná služba 
    – príspevková organizácia
5) Technický skúšobný ústav Piešťany, š. p.
Súčasne navrhujú vypustiť samostatné položky:
1) Slovenský ústav technickej normalizácie
2) Slovenský metrologický ústav	O	A 	ÚNMS SR určí subjekty, ktoré budú zapojené do centrálneho verejného obstarávania.		
14.	Štatistický úrad SR
	Z Prílohy č. 1 žiadajú z “Návrhu zoznamu subjektov ktoré budú centrálne obstarávať vybraté komodity  prostredníctvom centrálnej obstarávacej organizácie“ vypustiť Krajské správy Štatistického úradu Slovenskej republiky – Bratislava, Trnava, Trenčín, Nitra, Banská Bystrica, Žilina, Košice, Prešov, ktoré sú súčasťou Štatistického úradu Slovenskej republiky.
	Z	A	Text bol upravený.		
		Z Prílohy č. 1 odporúčajú vypustiť z návrhu zoznamu subjektov, uvedených ako centrálna obstarávacia organizácia, Úrad pre štátnu službu, ktorý sa k 1. 6. 2006 ruší.
	O	A	Text bol upravený.		
		V prílohách 2A – 2F odporúčajú zaktualizovať všetky návrhy zoznamov subjektov, ktoré budú centrálne obstarávať vybraté komodity, keďže sa v nich nachádzajú organizácie, ktoré sú už zrušené (napr. Vojenský opravárenský podnik š. p. Prešov, Automobilové opravovne MV SR Žilina, Stály sekretariát Rady colnej únie, Slovenská kniha š. p. Žilina, Vydavateľstvo obzor n. p. Bratislava, Národný inštitút športu).
	O	A	Jednotlivé ÚOŠS určia, ktoré subjekty  budú zapojené do centrálneho verejného obstarávania.		
15.	Správa štátnych hmotných rezerv SR	Uznesenie vlády SR bod A.3 upraviť takto: Alternatívu č. 1 vypustiť a zaradiť alternatívu č. 2 – Správa štátnych hmotných rezerv SR
Bod B.1 Uznesenia žiadajú zaradiť alternatívu č. 2:
B. ukladá predsedovi Správy štátnych hmotných rezerv SR
Str. 4 vlastného materiálu žiadajú uviesť alternatívu 2.	Z
	N	SŠHR SR odstúpila od svojej zásadnej pripomienky a akceptuje, že materiál bude obsahovať alternatívne riešenia pre vytvorenie centrálnej obstarávacej organizácie.
		
16.	Úrad vlády
SR	Do zoznamu subjektov uvedených v prílohe č. 1 materiálu navrhujú doplniť organizáciu Správa zariadení Úradu vlády SR.	O	A	Text bol doplnený.		
17.	Odbor vládnej agendy Úradu vlády SR	Pripomienky gramatického charakteru	O	A	Text bol upravený.		
 
Vysvetlivky k použitým skratkám v tabuľke:  
Z – zásadná  pripomienka		
O – odporúčajúca pripomienka	
A – akceptovaná pripomienka
CA – čiastočne akceptovaná pripomienka 
N – neakceptovaná pripomienka